b'\n_START_ARTICLE_\nAmenhotep III\n_START_SECTION_\nMulig samstyre med Akhenaton\n_START_PARAGRAPH_\nDet har v\xc3\xa6rt foresl\xc3\xa5tt at Amenhotep III for en tid styrte sammen med sin s\xc3\xb8nn Akhenaton, men det er ingen avgj\xc3\xb8rende bevis p\xc3\xa5 dette. Et brev (Amarnabrev EA 27) i Amarnapalassets arkiver dater til \xc3\xa5r 2, framfor \xc3\xa5r 12, av Akhenatons styre som ble sendt av Tushratta, konge av Mitanni, har en klage over at Akhenaton ikke har \xc3\xa6ret sin fars l\xc3\xb8fte om sende statuer gjort av gull til ham som en del av medgift for ekteskapet med hans datter, Tadukhepa. Brevvekslingen antyder at om det var et samstyre mellom Amenhotep III og Akhenaton, kan det ikke ha vart mer enn et \xc3\xa5r. Kartusjer for Amenhotep III og Akhenaton som ble hogd ut side ved side har blitt fremmet som et bevis for et samstyre, men de kan gjerne bety at Amenhotep III hadde valgt sin eneste overlevende s\xc3\xb8nn som etterf\xc3\xb8lger da det ikke finnes noen kjent objekt eller inskripsjon som har gitt samme regjeringsdatoer for begge konger. Egyptologen Peter Dorman ogs\xc3\xa5 avvist noen form for samstyre basert p\xc3\xa5 arkeologiske bevis fra graven (TT192) til Kheruef, embetsmann for dronning Teje.\n_START_SECTION_\nSiste \xc3\xa5r\n_START_PARAGRAPH_\nRelieffer fra veggene p\xc3\xa5 Solebtempelet i Nubia og scener fra nevnte Kheruefs grav i Teben, har framstilt Amenhotep som en synlig svak og syk figur. Forskere mener at han i sine siste \xc3\xa5r led fra artritt (leddbetennelse) og ble overvektig. Det har generelt blitt antatt av en del forskere at Amenhotep anmodet og fikk fra sin svigerfar, Tushratta av Mitanni, en statue av Ishtar av Ninive \xe2\x80\x94 en legegudinne \xe2\x80\x94 for \xc3\xa5 lege ham fra hans mange plager, inkludert verkebyller i tennene. En kildesporingsunders\xc3\xb8kelse av hans mumie viste at han antagelig var konstante smerter i l\xc3\xb8pet av sine siste \xc3\xa5r grunnet hans nedslitte og hullbefengte tenner. En analyse av Amarnabrev EA 23 av William L. Moran som gjennomgikk avsendelsen av den babylonske gudinnen til Teben, st\xc3\xb8tter ikke den popul\xc3\xa6re teorien. Ankomsten av statuen er kjent for \xc3\xa5 ha sammenfalt med faraos ekteskap med Tadukhepa, Tushrattas datter, i faraos \xc2\xab36. regjerings\xc3\xa5r, den fjerde m\xc3\xa5neden av vinteren, dag 1\xc2\xbb. Tushratta forteller aldri i EA 23 at statuen ble sendt for \xc3\xa5 lege farao for hans plager, isteden skriver Tushratta kun at \xc2\xabM\xc3\xa5 \xc5\xa0au\xc5\xa1ka (=Ishtar), himmelens herskerinne, beskytte oss, min bror og meg i 100\xc2\xa0000 \xc3\xa5r, og m\xc3\xa5 v\xc3\xa5r herskerinne gi oss begge stor glede.\xc2\xbb Mest sannsynlig ble statuen sendt til Egypt for \xc3\xa5 velsigne bryllupet mellom Amenhotep III og Tadukhepa slik hun tidligere hadde blitt sendt for Amenhotep III og Gilukhepa.\n_START_SECTION_\nHoffet\n_START_PARAGRAPH_\nDet var flere betydningsfulle enkeltindivider ved det kongelige hoff under Amenhotep III. Vesirer var Ramose, Amenhotep, Aperel og Ptahmose. de er kjent for en bemerkelsesverdig rekke av monumenter, inkludert den velkjente graven (TT55) til Romose ved Teben. Finansministre var Merire og en annen ved navn Ptahmose. \xc3\x98verste forvalter var Amenemhat Surer og Amenhotep (Huy). Visekonge av Kusj (Nubia) var Merimose. Han var en ledende figur i de milit\xc3\xa6re krigene i de s\xc3\xb8rlige regionene. Kanskje den fremste embetsperson for kongen var Amenhotep, s\xc3\xb8nn av Hapu. Han hadde aldri h\xc3\xb8ye titler, men ble senere dyrket som en guddom og var hovedarkitekt av flere av faraos templer. Blant Amonprester under Amenhotep III var Simut og faraos svoger Anen.\n_START_SECTION_\nMonumenter\n_START_PARAGRAPH_\nAmenhotep III bygde omfattende ved tempelet i Karnak, inkludert Luxortempelet som besto av to pyloner, en s\xc3\xb8ylerad bak nytempelets inngang, og et nytt tempel for gudinnen Maat. Amenhotep III rev ned den fjerde pylon for Amons tempel ved Karnak for \xc3\xa5 bygge en ny \xe2\x80\x94 den tredje pylon \xe2\x80\x94 og opprettet en ny inngang til dette bygget hvor han reiste \xc2\xabto rader med s\xc3\xb8yler med \xc3\xa5pne papyruskapiteler\xc2\xbb ned sentrum av denne nyopprettede forg\xc3\xa5rden. Forg\xc3\xa5rden mellom tredje og fjerde pyloner var ogs\xc3\xa5 dekorert med scener fra den hellige bark til Amon, Mut og Khonsu som fraktet gravb\xc3\xa5ter. Han p\xc3\xa5begynte ogs\xc3\xa5 arbeidet p\xc3\xa5 den tiende pylon ved Amons tempel._NEWLINE_Amenhotep IIIs f\xc3\xb8rste dokumenterte handling som farao \xe2\x80\x94 i hans \xc3\xa5r 1 og 2 \xe2\x80\x94 var \xc3\xa5 \xc3\xa5pne ny kalksteinbrudd ved Tora, rett s\xc3\xb8r for dagens Kairo og ved Dayr al-Barsha i Midtre Egypt for \xc3\xa5 fremme hans store byggeprosjekter. Han ledet ogs\xc3\xa5 byggingen av et annet tempel for Maat ved Luxor og bortimot dekket Nubia med tallrike monumenter, \xc2\xabinkludert et lite tempel med s\xc3\xb8ylegang (dedikert til Thutmose III) ved Elefantine, et bergtempel dediekrt til Amon, \xe2\x80\x98herren av veiene\xe2\x80\x99, ved Wadi es-Sebuam, og tempelet til Horus av Miam ved Aniba... [foruten finansiere] ytterligere templer ved Kawa og Sesebi.\xc2\xbb_NEWLINE_Hans enorme d\xc3\xb8dstempel p\xc3\xa5 vestbredden av Nilen var i sin tid det st\xc3\xb8rste religi\xc3\xb8se byggverk i Teben, men beklageligvis bygde Amenhotep III det for n\xc3\xa6rt flomomr\xc3\xa5det og mindre enn to hundre \xc3\xa5r senere sto det i ruiner. Mye av murverket ble tatt av Merneptah og andre senere faraoer for deres egne byggeprosjekter. Memnonst\xc3\xb8ttene, to enorme steinstatuer, atten meter h\xc3\xb8ye, av Amenhotep III som sto ved porten av hans d\xc3\xb8dstempel, var de eneste elementene fra komplekset som forble st\xc3\xa5ende. Amenhotep III bygde ogs\xc3\xa5 den tredje pylon ved Karnak og reiste 600 statuer av gudinnen Sekhmet i tempelet til Mut, s\xc3\xb8r for Karnak. En del av de mest storsl\xc3\xa5tte statuer det nye rike i Egypt er datert til hans regjeringstid, som to framragende l\xc3\xb8vestatuer av rosa granitt som opprinnelig var plassert for tempelet i Soleb i Nubia, foruten en stor rekke kongelige skulpturer. Flere vakre sittende statuer av Amenhotep med sitt stripete hodekledning klaft i svart granitt har blitt avdekket fra utgravninger bak de store Memnonst\xc3\xb8ttene, men ogs\xc3\xa5 fra Tanis i Nildeltaet. I 2014 ble to enorme statuer av Amenhotep III som hadde veltet under et jordskjelv i 1200 f.Kr. rekonstruert fra mer enn 200 fragmenter og reist opp p\xc3\xa5 nytt ved nordporten ved faraos gravtempel._NEWLINE_En av de mest imponerende nye funn av kongelige statuer som er datert til hans styre ble gjort s\xc3\xa5 nylig som 1989 i g\xc3\xa5rdsplass for Amenhotep IIIs s\xc3\xb8ylegang ved Luxortempelet hvor et forr\xc3\xa5de av statuer ble funnet, inkludert 1,8 meter h\xc3\xb8y statue i rosa kvartsitt av kongen hvor han bar den egyptiske dobbelkronen, pschent, og som ble funnet i n\xc3\xa6r perfekt tilstand. Den var plassert p\xc3\xa5 en slede og kan ha v\xc3\xa6rt en kultstatue. Den eneste skade den hadde f\xc3\xa5tt var at navnet p\xc3\xa5 guden Amon var blitt hakket bort p\xc3\xa5 hvert sted det opptr\xc3\xa5dte p\xc3\xa5 faraos kartusj, \xc3\xa5penbart gjort som en systematisk anstrengelse \xc3\xa5 fjerne enhver omtale av denne guden under styret til hans etterf\xc3\xb8lger Akhenaton.'